
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 12T/143/2014 8814010303 10. 12. 2024 Mgr. Marcela Holubová ECLI:SK:OSVT:2024:8814010303.21
Uznesenie Okresný súd Vranov nad Topľou v senáte zloženom z predsedu senátu Mgr. Marcely Holubovej a prísediacich J. J. a X.. K. Q. na hlavnom pojednávaní konanom dňa 10.12.2024 vo Vranove nad Topľou, takto rozhodol: Podľa § 282 ods. 3 Trestného poriadku v spojení s § 220 ods. 1 Trestného poriadku e z m i e r medzi
s ch v a ľ u j
Obžalovaným: S. N., nar. XX.XX.XXXX v W.Á., okr. Vranov nad Topľou, trvale bytom F. Č.. XXXX/X, N. a Poškodeným: S. N., nar. XX.XX.XXXX v Prešove, trvale bytom W. Č.. XXX, okr. Vranov nad Topľou,
a trestné stíhanie obžalovaného S. N. pre skutok právne kvalifikovaný ako prečin ublíženia na zdraví podľa § 156 ods. 1, ods. 2 písm. a) Trestného zákona s poukazom na § 139 ods. 1 písm. c) Trestného zákona, ktorý mal spáchať tak, že dňa 15.04.2013 v čase okolo 17:30 hod. na pozemku za rodinným domom č. XXX v obci W., okr. Vranov nad Topľou, na parcele č. 92/1, k.ú. W., po určitej krátkej výmene názorov s bratom S. N., R.. XX.XX.XXXX, „že, čo tu chce,“ ho bezdôvodne napadol a to tak, že zobral do ruky drevenú palicu o dĺžke 89 cm, nepravidelnej šírky 3,6 až 4,5 cm a začal sa S. N. vyhrážať, „že ich všetkých pozabíja, že nebude chodiť po jeho pozemku“ a keď mu S. N. povedal, aby z jeho pozemku odišiel preč, tak ho potom touto drevenou palicou o strednej sile a prudkosti udrel do hlavy za ucho a hneď od konania upustil a odišiel z pozemku preč, kde podľa vypracovaného znaleckého posudku z odboru zdravotníctva - chirurgie MUDr. N. J. mu spôsobil zranenie a to pomliaždenie hlavy v oblasti za ľavou ušnicou, s otrasom mozgu ľahkého stupňa a pomliaždenie driekovej oblasti s dobou práceneschopnosti a liečenia 14-16 dní, z a s t a v u j e, pretože obžalovaný vyhlásil, že spáchal skutok, pre ktorý je vedené trestné stíhanie, poškodenému sa za svoje konanie ospravedlnil a poškodený vyhlásil, že v predmetnej trestnej veci sú jeho nároky vo vzťahu k obžalovanému v celom rozsahu uspokojené, pričom obžalovaný dňa 09.12.2024 zložil na účet Okresného súdu Vranov nad Topľou sumu vo výške 100 Eur určenú štátu na ochranu a podporu obetí trestných činov.
odôvodnenie: Písomné vyhotovenie tohto uznesenia neobsahuje v zmysle § 180 Trestného poriadku v spojení s § 172 ods. 2 Trestného poriadku odôvodnenie, pretože po jeho vyhlásení sa prokurátor vzdal práva podať sťažnosť. Poučenie: Poučenie: Proti tomuto uzneseniu môže prokurátor podať sťažnosť do 3 (troch) pracovných dní odo dňa jeho oznámenia na Okresnom súde Vranov nad Topľou. O sťažnosti rozhodne Krajský súd v Prešove. Sťažnosť má odkladný účinok.

